พระราชบัญญัติคุ้มครองการดำเนินงานขององค์การโทรคมนาคมทางดาวเทียมระหว่างประเทศ พ.ศ. 2524พระราชบัญญัติ คุ้มครองการดำเนินงานขององค์การโทรคมนาคมทางดาวเทียม ระหว่างประเทศ พ.ศ. ๒๕๒๔ภูมิพลอดุลยเดช ป.ร. ให้ไว้ ณ วันที่ ๒๒ กรกฎาคม พ.ศ. ๒๕๒๔ เป็นปีที่ ๓๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายคุ้มครองการดำเนินงานขององค์การโทรคมนาคมทางดาวเทียมระหว่างประเทศ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติคุ้มครองการดำเนินงานขององค์การโทรคมนาคมทางดาวเทียมระหว่างประเทศ พ.ศ. ๒๕๒๔"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ในพระราชบัญญัตินี้ "องค์การ" หมายความว่า องค์การโทรคมนาคมทางดาวเทียมระหว่างประเทศมาตรา 4 มาตรา ๔ เพื่อคุ้มครองการดำเนินงานในประเทศไทยขององค์การให้บรรลุผลตามความมุ่งประสงค์ (๑) ให้ยอมรับนับถือว่า องค์การเป็นนิติบุคคล และให้ถือว่ามีภูมิลำเนาในประเทศไทย (๒) ในระหว่างที่ปฏิบัติหน้าที่ในประเทศไทยหรือเข้ามาในประเทศไทยเพื่อปฏิบัติหน้าที่หรือในการปฏิบัติภารกิจเกี่ยวกับองค์การ ให้องค์การมาตรา 4 ทรัพย์สิน และบรรณสารขององค์การ ผู้แทนของภาคีองค์การและเจ้าหน้าที่ขององค์การได้รับเอกสิทธิ์ สิทธิยกเว้น และความคุ้มกันตามที่ระบุไว้ในพิธีสารว่าด้วยเอกสิทธิ์ สิทธิยกเว้น และความคุ้มกันขององค์การโทรคมนาคมทางดาวเทียมระหว่างประเทศ ซึ่งทำ ณ กรุงวอชิงตัน เมื่อวันที่ ๑๙ พฤษภาคม พ.ศ. ๒๕๒๑ (๓)มาตรา 4 บุคคลผู้มีสัญชาติไทย หรือบุคคลผู้มีถิ่นที่อยู่เป็นการถาวรในประเทศไทยไม่ได้รับเอกสิทธิ์ สิทธิยกเว้นและความคุ้มกันตามมาตรานี้ เว้นแต่จะได้กระทำการตามหน้าที่อย่างเป็นทางการและภายในขอบเขตแห่งหน้าที่ของบุคคลนั้นมาตรา 5 มาตรา ๕ ให้รัฐมนตรีว่าการกระทรวงการต่างประเทศรักษาการตามพระราชบัญญัตินี้ผู้รับสนองพระบรมราชโองการ พลเอก ป. ติณสูลานนท์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ประเทศไทยได้เข้าเป็นภาคีสมาชิกในความตกลงว่าด้วยองค์การโทรคมนาคมทางดาวเทียมระหว่างประเทศ และจะภาคยานุวัติพิธีสารว่าด้วยเอกสิทธิ์ สิทธิยกเว้นและความคุ้มกันขององค์การโทรคมนาคมทางดาวเทียมระหว่างประเทศทำขึ้น ณ กรุงวอชิงตัน เมื่อวันที่ ๑๙พฤษภาคม พ.ศ. ๒๕๒๑ ซึ่งกำหนดให้ภาคีแต่ละประเทศให้เอกสิทธิ์ สิทธิยกเว้นและความคุ้มกันตามที่ระบุไว้ในพิธีสารแก่กันและกัน ทั้งนี้ เพื่อเป็นหลักประกันให้การปฏิบัติงานขององค์การโทรคมนาคมทางดาวเทียมระหว่างประเทศในประเทศภาคีทั้งหลายเป็นไปอย่างมีประสิทธิภาพ ดังนั้นเพื่อเป็นการอนุวัติการให้เป็นไปตามข้อผูกพันในพิธีสารดังกล่าว จึงจำเป็นต้องออกพระราชบัญญัตินี้มาตรา ฉบับที่ 2 พระราชบัญญัติคุ้มครองการดำเนินงานขององค์การโทรคมนาคมทางดาวเทียมระหว่างประเทศ (ฉบับที่ ๒) พ.ศ. ๒๕๕๙มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากประเทศไทยได้เป็นภาคีสมาชิกในความตกลงว่าด้วยองค์การโทรคมนาคมทางดาวเทียมระหว่างประเทศและความตกลงด้านปฏิบัติการว่าด้วยองค์การโทรคมนาคมทางดาวเทียมระหว่างประเทศมาตั้งแต่ พ.ศ. ๒๕๐๙และได้ตราพระราชบัญญัติคุ้มครองการดำเนินงานขององค์การโทรคมนาคมทางดาวเทียมระหว่างประเทศ พ.ศ. ๒๕๒๔ ขึ้นเพื่อให้เอกสิทธิ์ สิทธิยกเว้นและความคุ้มกันแก่องค์การโทรคมนาคมทางดาวเทียมระหว่างประเทศ ทรัพย์สินและบรรณสารขององค์การ ผู้แทนของภาคีองค์การผู้แทนของผู้ลงนามความตกลงว่าด้วยองค์การโทรคมนาคมทางดาวเทียมระหว่างประเทศและเจ้าหน้าที่ขององค์การ ต่อมาองค์การโทรคมนาคมทางดาวเทียมระหว่างประเทศได้ปรับปรุงโครงสร้าง และแก้ไขชื่อย่อขององค์การโทรคมนาคมทางดาวเทียมระหว่างประเทศจาก "INTELSAT" เป็น "ITSO" โดยมีการแก้ไขในส่วนต่าง ๆของความตกลงทั้งสองฉบับซึ่งมีผลให้ไม่มีผู้แทนของผู้ลงนามความตกลงว่าด้วยองค์การโทรคมนาคมทางดาวเทียมระหว่างประเทศอยู่ในรายการผู้ได้รับเอกสิทธิ์ สิทธิยกเว้น และความคุ้มกันตามที่ระบุไว้ในพิธีสารว่าด้วยเอกสิทธิ์ สิทธิยกเว้น และความคุ้มกันขององค์การโทรคมนาคมทางดาวเทียมระหว่างประเทศ ซึ่งทำ ณ กรุงวอชิงตันเมื่อวันที่ ๑๙ พฤษภาคม พ.ศ. ๒๕๒๑ อีกต่อไป และโดยที่ประเทศไทยจะต้องให้ความเห็นชอบในความตกลงที่มีการแก้ไขดังกล่าว สมควรแก้ไขเพิ่มเติมพระราชบัญญัติคุ้มครองการดำเนินงานขององค์การโทรคมนาคมทางดาวเทียมระหว่างประเทศ พ.ศ. ๒๕๒๔ ให้มีความสอดคล้องกัน จึงจำเป็นต้องตราพระราชบัญญัตินี้